साके
साके (जापानी: 酒, अंग्रेज़ी: Sake) या साकी, जिसे जापानी चावल वाइन (Japanese rice wine) भी कहा जाता है एक प्रकार का मादक पेय है। इसे चावल के दानों की बाहरी परतों को हटाकर उसके भीतरी भाग को किण्वित (फ़रमेंट) कर के बनाया जाता है। साके जापान का राष्ट्रीय पेय माना जाता है और वहाँ इसका पारम्परिक महत्व भी है। इसे अक्सर एक तोक्कुरी (徳利, tokkuri) नामक चीनी की बोतल में हलका गरम कर के प्रस्तुत करा जाता है और साकाज़ुकी (sakazuki) नामक छोटे प्यालों में पिया जाता है।